Pielikums

Alūksnes novada domes 28.01.2021.

lēmumam Nr. 9

*Grozījumi:  
28.03.2024. lēmums Nr.74*

*(prot. Nr. 4, 5. p.)*



**ALŪKSNES NOVADA PAŠVALDĪBA**

reģistrācijas numurs 90000018622

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

A/S „SEB banka”, KODS: UNLALV2X, KONTS Nr.LV58UNLA0025004130335

Alūksnē

**Sosnovska latvāņa izplatības ierobežošanas pasākumu organizatoriskais plāns 2021.- 2025. gadam**

*Izdots saskaņā ar Augu aizsardzības likuma*

*18.1 panta sestās daļas pirmo punktu un*

*Ministru kabineta 2008. gada 14. jūlija noteikumu Nr. 559*

*“Invazīvo augu sugas – Sosnovska latvāņa –*

*izplatības ierobežošanas noteikumi” 12. punktu*

1. Sosnovska latvāņa izplatības ierobežošanas pasākumu organizatoriskajā plānā 2021.-2025. gadam (turpmāk – plāns) ietverts attiecīgajam periodam sastādīts darbības plāns Sosnovska latvāņa (turpmāk – latvānis) izplatības ierobežošanas pasākumu organizēšanai un koordinēšanai, latvāņa izplatības ierobežošanas pasākumu veikšanas kalendārais grafiks, ierobežošanas metodes un saraksts ar latvāni invadēto zemes vienību kadastra apzīmējumiem.
2. Par plāna uzsākšanas gadu tiek noteikts 2021. gads.
3. Par plāna izpildes uzraudzību pašvaldības kompetentās institūcijas:
   1. Alūksnes pilsētā – Alūksnes novada pašvaldības iestāde “SPODRA”;
   2. Alūksnes novada pagastos – Alūksnes novada pagastu apvienības pārvalde.

*(Alūksnes novada pašvaldības domes 28.03.2024 lēmuma Nr. 74 redakcijā)*

1. Alūksnes novada pašvaldība (turpmāk – pašvaldība) pašvaldības mājaslapā *www.aluksne.lv* un pašvaldības informatīvajā izdevumā “Alūksnes Novada Vēstis” publicē plānu, informāciju par latvāņu ierobežošanas pakalpojumu sniedzējiem.
2. 3. punktā norādītās institūcijas, katru gadu līdz 1. aprīlim, informē personas, ja tās nav iesniegušas Ministru kabineta 2008. gada 14. jūlija noteikumu Nr. 559 “Invazīvo augu sugas – Sosnovska latvāņa – izplatības ierobežošanas noteikumi” (turpmāk – Noteikumi) 3. vai 7. punktā minēto informāciju vai nav veikušas latvāņa ierobežošanas pasākumus:

5.1. par personu pienākumu veikt latvāņa izplatības ierobežošanas pasākumus, atbilstoši plāna kalendārajam grafikam un ierobežošanas metodēm (pielikumā);

5.2. par pašvaldības plānotajiem latvāņa ierobežošanas pasākumiem tām piederošajā ar latvāni invadētajā zemes vienībā;

5.3. par personas pienākumu segt pašvaldības izdevumus, kas saistīti ar latvāņa izplatības ierobežošanas pasākumiem, ja pašvaldība tos veiks personai piederošajā ar latvāni invadētajā zemes vienībā;

5.4. par ar latvāņa izplatības ierobežošanas pasākumu neveikšanu normatīvajos aktos noteikto administratīvo atbildību;

5.5. par izdevumu piedzīšanas kārtību, ja noteiktajā termiņā netiks segti 5.3. apakšpunktā minētie izdevumi.

1. Pašvaldība oficiālajā izdevumā “Latvijas Vēstnesis” publicē lēmumu par latvāņa izplatības ierobežošanas pasākumu uzsākšanu, norādot konkrētas teritorijas, kurās latvāņu izplatība tiks ierobežota, un pasākumu veikšanas laiku.
2. Latvāņu izplatības ierobežošanas pasākumi veicami saskaņā ar kalendāro grafiku un atbilstoši izvēlētajai ierobežošanas metodei:

7.1. Mehāniskā ierobežošana (M);

7.2. Ķīmiskā ierobežošana (C);

7.3. Bioloģiskā ierobežošana (B);

7.4. Kombinētā jeb Integrētā ierobežošana (K).

1. Par latvāņu izplatības ierobežošanas pasākumu veikšanu ir atbildīgs ar latvāni invadētās zemes īpašnieks vai tiesiskais valdītājs.
2. Katru gadu no 1. maija līdz latvāņu veģetācijas sezonas beigām, tiek organizēts latvāņu izplatības ierobežošanas pasākumu veikšanas monitorings. Ja tiek konstatēts latvāņa augs ar izveidojušos ziedkopu, tiek uzskatīts, ka latvāņa ierobežošanas pasākumi nav veikti.
3. Pašvaldības latvāņu izplatības ierobežošanas ekspertu grupa līdz kārtējā gada 15. janvārim veic monitoringa rezultātā iegūtās informācijas analīzi (nosakot ar latvāni invadēto platību samazinājumu vai palielinājumu, izvērtējot, vai pielietotās latvāņa ierobežošanas metodes bijušas efektīvas, kā arī, definējot galvenās plānā nepieciešamās izmaiņas), pārskata plānu un nepieciešamības gadījumā precizē to.
4. Pašvaldība paziņojumu par izmaiņām plānā publicē pašvaldības mājaslapā [*www.aluksne.lv*](http://www.aluksne.lv), pašvaldības informatīvajā izdevumā “Alūksnes Novada Vēstis” un oficiālajā izdevumā “Latvijas Vēstnesis”.
5. Latvāņa izplatības ierobežošanas pasākumi veicami, ievērojot Noteikumu 3. nodaļā noteiktās darba aizsardzības prasības.
6. Ja pēc 2025. gada Alūksnes novada teritorijā vēl tiek konstatētas ar latvāni invadētās teritorijas, plāns tiek pagarināts.
7. Pašvaldība, kopš brīža, kad sarakstā iekļautajā zemes vienībā vairs netiek konstatēts latvānis, veic tās apsekošanu vēl turpmākos 5 gadus, lai pārliecinātos, ka tajā latvānis iznīcināts pilnībā.

Domes priekšsēdētājs A.DUKULIS